CELEX: C2004/228/14
Language: lt
Date: 2004-09-11 00:00:00
Title: 2004 m. liepos 15 d. Teisingumo Teismo (antroji kolegija) sprendimas, Byloje C-415/02, Europos Bendrijų Komisija prieš Belgijos Karalystę („Valstybės įsipareigojimų neįvykdymas — Netiesioginiai mokesčiai — Direktyva 69/335/EEB — Kapitalo pritraukimas — Biržos operacijų mokestis — Pareikštinių vertybinių popierių pristatymo mokestis“)

11.9.2004   
            
            
               LT
            
            
               Europos Sąjungos oficialusis leidinys
            
            
               C 228/7
            
         
      TEISINGUMO TEISMO (antroji kolegija)
   
      SPRENDIMAS
   
   2004 m. liepos 15 d.
   Byloje C-415/02, Europos Bendrijų Komisija prieš Belgijos Karalystę (1)
   
   („Valstybės įsipareigojimų neįvykdymas - Netiesioginiai mokesčiai - Direktyva 69/335/EEB - Kapitalo pritraukimas - Biržos operacijų mokestis - Pareikštinių vertybinių popierių pristatymo mokestis“)
   (2004/C 228/14)
   Bylos kalba: prancūzų
   Byloje C-415/02 Europos Bendrijų Komisija, atstovaujama R. Lyal ir C. Giolito, prieš Belgijos Karalystę (atstovai: A. Snoecx, padedama B. van de Walle de Ghelcke) dėl dėl pripažinimo, kad
   
               —
            
            
               biržos operacijų mokesčiu apmokestindama naujus Belgijoje pasirašytus vertybinius popierius, išleistus steigiant bendrovę ar investicinį fondą arba vėliau didinant kapitalą, arba išleidžiant paskolą, ir
            
         
               —
            
            
               apmokestindama vertybinių popierių pristatymo mokesčiu naujų pareikštinių Belgijos arba užsienio vertybinių popierių, išleistų steigiant bendrovę ar investicinį fondą arba vėliau didinant kapitalą, arba išleidžiant paskolą, fizinį pristatymą vertybinių popierių savininkui
            
         Belgijos Karalystė neįvykdė savo įsipareigojimų pagal 1969 m. liepos 17 d. Tarybos direktyvos 69/335/EEB dėl netiesioginių mokesčių, taikomų kapitalui pritraukti (OL L 249, p. 25), pakeistos 1985 m. birželio 10 d. Tarybos direktyva 85/303/EEB (OL L 156, p. 23), 11 straipsnį, Teisingumo Teismas (antroji kolegija), susidedantis iš kolegijos pirmininko C. W. A. Timmermans, teisėjų C. Gulmann ir R. Schintgen (pranešėjas), F. Macken ir N. Colneric; generalinis advokatas: A. Tizzano; sekretorė: vyriausioji administratorė M.-F. Contet, 2004 m. liepos 15 d. priėmė sprendimą, kurio rezoliucinėje dalyje nurodyta:
   
               1)
            
            
               Biržos operacijų mokesčiu apmokestindama naujus Belgijoje pasirašytus vertybinius popierius, išleistus steigiant bendrovę arba investicinį fondą, arba vėliau didinant kapitalą, arba išleidžiant paskolą, ir
               apmokestindama vertybinių popierių pristatymo mokesčiu naujų pareikštinių Belgijos arba užsienio vertybinių popierių, išleistų steigiant bendrovę arba investicinį fondą, arba vėliau didinant kapitalą, arba išleidžiant paskolą, fizinį pristatymą vertybinių popierių savininkui
               Belgijos Karalystė neįvykdė savo įsipareigojimų pagal 1969 m. liepos 17 d. Tarybos direktyvos 69/335/EEB dėl netiesioginių mokesčių, taikomų kapitalui pritraukti, pakeistos 1985 m. birželio 10 d. Tarybos direktyva 85/303/EEB, 11 straipsnį.
            
         
               2)
            
            
               Priteisti iš Belgijos Karalystės bylinėjimosi išlaidas.
            
         
      (1)  OL C 19, 2003 1 25.